Джани Родари
Златни думи

Превод от италиански: Валери Петров, 1995

chitanka.info

Ти си мислиш: — Да имах

слънчев лъч за писалка,

как ли златна би светела

всяка думичка малка! —

Но в твойта мастилничка

има думи, които,

са по-скъпоценни

от съкровище скрито.

Ако някой със мисъл

добричка и чиста

оттам ги измъкне

и напише на листа,

те златни ще блеснат,

приятелче мило,

макар и написани

с най-черно мастило.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.